আমিনুল ইসলাম, খানসামা (দিনাজপুর) প্রতিনিধি: দিনাজপুরের খানসামায় নিরাপদ প্রযুক্তি ব্যবহার করে হাফিজ উদ্দিন শাহ নামে এক আম চাষী ব্যাগিং পদ্ধতিতে কীটনাশকমুক্ত আম উৎপাদন করে ব্যাপক সাড়া ফেলেছেন। চলতি বছর উপজেলার নেউলা গ্রামে ৪৯ শতকের একটি জমিতে লাগানো আ¤্রপালি জাতের বাগানে ২৫ শতক অংশে তিনি ব্যাগিং পদ্ধতি করেছেন। কৃষি সম্প্রসারণ অধিদপ্তরের এনএটিপি-২ প্রকল্পের আওতায় তিনি এ পদ্ধতিতে ৭০টি গাছে ব্যাগ লাগিয়েছেন।